[ca] Aquesta tesi té per objectiu conèixer el sorgiment i l'evolució del republicanisme federal a Mallorca en el vuit-cents. En ella s'han descrit els aspectes més ideològics, polítics i organitzatius del republicanisme mallorquí, però també s'han analitzat els aspectes més culturals i socials que ens han portat a conèixer el desenvolupament de tota una cultura republicana federal a la Mallorca del segle XIX. A la Mallorca vuitcentista es donà una dualitat que enfrontava per una banda un món tradicional, catòlic, ancorat sobretot al camp, amb un món modern, laic i que fou més propici a les zones urbanes. En general, les forces conservadores i catòliques gaudiren del control polític i social i combateren totes aquelles idees que pretenien donar més poder al poble. En contraposició, es desenvolupà tota una cultura liberal democràtica i popular lligada al republicanisme, que es caracteritzà pel seu laïcisme i pel seu obrerisme. En ambdós camps fou primordial el treball en el terreny de l'educació de les classes obreres i populars. Es tractava d'una educació allunyada de l'Església catòlica. Per altra banda, els republicans mallorquins promocionaren altres medis per l'emancipació de les classes subalternes com foren les cooperatives, les societats de socors mutus i les caixes d'estalvi. Aleshores, s'han distribuït els capítols tenint en compte les diferents etapes històriques, que van des dels antecedents -els quals els situem en la dècada dels quaranta-, el Sexenni i la Restauració. Posant punt i final amb la crisi finisecular i coincidint amb l'esmicolament del republicanisme federal. Amb el canvi de segle, dintre del republicanisme van vèncer vies més institucionalistes -més pròpies de la cultura liberal progressista- i amb noves estratègies que fugien de la conspiració i el retraïment electoral tan propi del republicanisme vuitcentista. Per altra banda hi són presents capítols de caire més interpretatiu que esdevenen una reflexió sobre el pensament federal generat a l'illa de Mallorca, així com també hi ha una reflexió sobre la base social dels federals mallorquins amb la seva corresponent evolució al tombant de segle. Amb tot, es mostra com al llarg del vuit-cents existí una cultura política prou consolidada, que si bé no fou visible a nivell parlamentari, va ser capaç de construir una alternativa al règim. Es constata també que aquesta alternativa es generà sobretot a les zones urbanes, especialment a la ciutat de Palma, en la qual fins i tot tingueren oportunitat de gaudir del govern municipal en distintes ocasions. Per últim no podem obviar el paper que jugaren els federals mallorquins en el disseny d'un estat federal. Al llarg del segle la defensa de la descentralització -amb un fort component social- fou una de les premisses del republicanisme mallorquí, però al tombant de segle floriren amb força els regionalismes, i marcaren un abans i un després en el republicanisme. A partir d'aquell moment es pot dir que desapareix la cultura federal mallorquina imperant fins aleshores

[en] The objective of this thesis is the study of both appearance and evolution of federal republicanism in Majorca during the 19th century. Its ideological, political and organizational aspects have been described in this document. Moreover, the cultural and social aspects which explain the development of a complete federal republican culture in the 1800's have been also explored and exposed. In Majorca, during the 19th century, it appeared a duality which faced, on the one hand, a traditional, catholic and rural world, and, on the other hand, a modern and lay world, which had become more popular in the urban areas. To a large extent, the conservative and catholic forces not only held the political and social control but also fought against all those ideas which tried to empower the working-class. On the contrary, a complete liberal, democratic and popular culture linked to the republican ideology was developed. It is remarkable to observe that this movement was strongly marked by labour and lay ideas. In both points, the education of the worker-class was absolutely important as it was an education disassociated from the Catholic Church. Furthermore, Majorcan republican activists promoted other emancipation ways such as cooperatives, saving banks or mutual organisations. The chapters of this thesis have been distributed taking into account the several historical stages, starting from the antecedents (situated in the 40's), the period called Sexenni Revolucionari (1868-1874) and the Bourbon Crown Restoration. The final stage of our study is the turn-of-the-century crisis, when the collapse of the federal republicanism also took place. It is crucial to reveal that, after turning of the century, the most institutionalist trends were the ones who won the battle among the different republicanism thoughts. Those trends were closer to the liberal progressive culture and their new strategies were opposite to the federal republicanism trends during the 1800's (e.g.: electoral abstention or conspiracy). In addition to these stages, there are also other kind of chapters: those where the author is sort of subjective and presents not only a reflection of the Majorcan federal thought, but also a reflection of their social base and its evolution at the turn of the century. Hence, the thesis shows that, during the 19th century, it existed a political culture which was quite strong and capable to build an alternative to the regime even though it finally did not manage to get any parliamentary visibility. This investigation also reveals that this ideology appeared in the urban areas (specially in the city of Palma), where they even reached to govern the city council several times. Last but not least, it is also relevant the contribution of Majorcan federal activists to the design of a federal state. During the whole century, they had been defending the decentralisation as a big issue. None the less, in the late century, regionalisms powerfully appeared and turned out to mark a milestone for the republicanism. From that moment on, the Majorcan federal culture, which had prevailed until that period of time, was considered to disappear.